केजरीवाल के रोड शो में भीड़ जुटाने के लिए ‘आप’ ने बांटी शराब, स्टिंग में हुआ खुलासा

नई दिल्ली. आम आदमी पार्टी यानी ‘आप’ के संयोजक अरविंद के रोड शो में जुटी भीड़ पर सवालिया निशान लग गया है। केजरीवाल ने 20 जनवरी को आगामी विधानसभा चुनाव के मद्देनजर वाल्मीकि मंदिर से जंतर-मंतर तक नामांकन के लिए एक रोड शो का आयोजन किया था। इसमें काफी भीड़ जुटी थी। लेकिन यू-ट्यूब पर मौजूद स्टिंग में कुछ और ही दिखाई दे रहा है।

स्टिंग में सामने आया है कि केजरीवाल के इस रोड शो में भीड़ को एकत्रित करने के लिए ‘आप’ के पूर्व विधायक चुनावी रैलियों में लोगों की सप्लाई करने के लिए एक युवक (दलाल) से कहते हैं कि वे मालवीय नगर की झुग्गियों से जितने लोग आ सकते हैं, उन्हें लेकर आएं और इसके बदले उन्हें शराब और खाना दिया जाएगा। इसमें ‘आप’ के पूर्व विधायक युवक से कहते हैं कि आप पचास से सौ जितने भी लोग मिलते हैं, उन्हें ले आओ। आराम से शराब पिओ और खाना खाओ। यही नहीं, उन्होंने यह भी कहा है कि चुनाव में गिनकर खर्च नहीं किया जाता। चुनावी रैलियों में भीड़ जुटाने वाले एक युवक ने अपना नाम नहीं बताने की शर्त पर बताया कि उसकी कोई पार्टी नहीं है। वह उनके लिए भीड़ एकत्र करता है जो उसे 800-1000 रुपए देते हैं। उसने बताया कि दिल्ली की झुग्गी, स्लम बस्तियों, अनियमित कालोनियों में उसके आदमी बैठे हैं। वह पश्चिमी दिल्ली के कांग्रेस नेताओं के लिए पिछले साल अंबेडकर नगर में भी भीड़ जुटाई थी। आगामी चुनाव के लिए कांग्रेस के साथ-साथ आम आदमी पार्टी के लिए भी भीड़ जुटाने के लिए उसके पास काम आया है। जो व्यक्ति काम देता है, वह गाजियाबाद का ठेकेदार है। वह रैली के दो दिन पहले भीड़ के हिसाब से पैसा दे जाता है।

आगे पढ़ें: ‘आप’ ने क्या दी आरोपों पर सफाई...